PMIndiaData/PMIndiaSum huggingface dataset:
મંત્રીમંડળે ભારત અને સાઉદી અરેબિયા વચ્ચે નશીલા દ્રવ્યો, સાઇકોટ્રોપિક પદાર્થો અને રાસાયણિક પદાર્થોની ગેરકાયદેસર હેર-ફેર અને દાણચોરીને અટકાવવાનાં ક્ષેત્રમાં થયેલા સમજૂતીકરાર (એમઓયુ)ને મંજૂરી આપી

પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે ભારત અને સાઉદી અરેબિયા વચ્ચે ગેરકાયદેસર હેર-ફેરતથા નશીલા પદાર્થો, સાઇકોટ્રોપિક પદાર્થો અને રાસાયણિક પદાર્થોની દાણચોરી અટકાવવાનાં ક્ષેત્રમાં થયેલા સમજૂતી કરાર (એમઓયુ)ને કાર્યોત્તર મંજૂરી આપી છે. ફાયદા: • આ એમઓયુ બંને દેશો વચ્ચે ગેરકાયદેસર હેર-ફેર તથા નશીલા પદાર્થો, સાઇકોટ્રોપિક પદાર્થો અને રાસાયણિક પદાર્થોની દાણચોરી અટકાવવા સાથસહકારની સુવિધા આપશે અને એને વધારે ગાઢ બનાવશે, જેને સંયુક્ત રાષ્ટ્રનાં આંતરરાષ્ટ્રીય નશીલા દ્રવ્યોનાં નિયંત્રણ માટેનાં સંમેલનમાં પરિભાષિત કરવામાં આવી છે. • આ સમજૂતી અંતર્ગત નશીલા દ્રવ્યો સાથે સંબંધિત આરોપોમાં ધરપકડ કરાયેલા તસ્કરોની નાણાકીય વિગતો અને અન્ય જાણકારીઓ મેળવવા નશીલા દ્રવ્યોનાં ઉત્પાદકો, દાણચોરો અને તસ્કરો સાથે પ્રસ્તુત માહિતી તેમજ તેમની કામ કરવાની પદ્ધતિઓ, ઓળખો અને શંકાસ્પદ હિલચાલો, એનડીપીએસ અને રાસાયણિક પદાર્થોની દાણચોરીની વિગતોનું આદાનપ્રદાન કરવાની જોગવાઈ છે. • આ સમજૂતી અંતર્ગત માદક પદાર્થો, નશીલા દ્રવ્યો અને રાસાયણિક પદાર્થોની ગેરકાયદેસર હેરફેર કે દાણચોરીનો ગુનો કરવા બદલ અન્ય પક્ષના ધરપકડ કરાયેલા નાગરિકની વિગતોની જાણકારી આપવાની તેમજ ધરપકડ કરાયેલી વ્યક્તિને વકીલની સુવિધા આપવાની જોગવાઈ પણ સામેલ છે. • આ સમજૂતીમાં કોઈ પણ પક્ષની હદની અંદર જપ્ત કરવામાં આવેલા નશીલા પદાર્થો, માદક પદાર્થો અને રાસાયણિક પ્રીકરર્સનો રાસાયણિક રિપોર્ટ/વિશ્લેષણનું આદાન-પ્રદાન તથા નશીલા પદાર્થો, સાઇકોટ્રોપિક પદાર્થો અને રાસાયણિક પદાર્થોની ગેરકાયદેસર પ્રયોગશાળાઓ તેમજ એમની ટેકનિકલ વિશિષ્ટતાઓ વિશેની જાણકારીનું આદાન-પ્રદાન કરવાની જોગવાઈ પણ સામેલ છે. પૃષ્ઠભૂમિ નશીલા દ્રવ્યોની ગેરકાયદેસર દાણચોરી આંતરરાષ્ટ્રીય સ્તરે થતો ગેરકાયદેસર વેપાર છે. નશીલા દ્રવ્યોનું મોટા પાયે ઉત્પાદન અને ખાસ કરીને અફઘાનિસ્તાન સહિત વિવિધ સાનુકૂળ માર્ગો પરથી એની મોટા પાયે ગેરકાયદેસર હેરફેર થવાથી યુવાનો વચ્ચે એનું ઊંચું સેવન થાય છે, જેનાં પરિણામે જાહેર આરોગ્ય પર નુકશાનકારક અસર થાય છે તેમજ સમાજમાં અપરાધોમાં વધારો થયા છે. નશીલા દ્રવ્યોની ગેરકાયદેસર દાણચોરીથી દુનિયાભરમાં વિવિધ વિસ્તારોમાં ઉગ્રવાદ અને આતંકવાદને ભંડોળ મળે છે. નશીલા દ્રવ્યોના ગેરકાયદેસર વેચાણ પર નભતા નાર્કો-આતંકવાદીઓ અને આંતરરાષ્ટ્રીય અપરાધ મંડળીઓ અત્યારે ઘણાં દેશોમાં સુરક્ષા માટે જોખમરૂપ બની ગઈ છે.
સંસદના શિયાળુ સત્રની શરૂઆત પહેલા પ્રધાનમંત્રીની ટિપ્પણીનો મૂળપાઠ

નમસ્કાર મિત્રો, આજે શિયાળુ સત્રનો પ્રથમ દિવસ છે. આ સત્ર મહત્વપૂર્ણ છે કારણ કે અમે 15મી ઓગસ્ટ પહેલા મળ્યા હતા. 15 ઓગસ્ટે આઝાદીના 75 વર્ષ પૂર્ણ થયા અને હવે અમે અમૃતકાળની યાત્રામાં આગળ વધી રહ્યા છીએ. આપણે આજે એવા સમયે મળી રહ્યા છીએ જ્યારે દેશને, આપણા ભારતને
પ્રધાનમંત્રી શ્રી નરેન્દ્ર મોદીએ થાઇલેન્ડના પ્રધાનમંત્રી મહામહિમ જનરલ (નિવૃત્ત) પ્રયુત ચાન-ઓ-ચા સાથે ટેલીફોન પર ચર્ચા કરી

પ્રધાનમંત્રી શ્રી નરેન્દ્ર મોદીએ આજે થાઇલેન્ડના પ્રધાનમંત્રી મહામહિમ જનરલ (નિવૃત્ત) પ્રયુત ચાન-ઓ-ચા સાથે ટેલીફોન પર ચર્ચા કરી હતી. પ્રધાનમંત્રીએ નવેમ્બર 2019માં આસિયાન અને સંબંધિત બેઠકોમાં ભાગ લેવા માટે તેઓ બેંગકોક ગયા હતા તે સ્મૃતિઓ તાજી કરી હતી અને થાઇલેન્ડના શાહી પરિવારના સભ્યોને તેમજ થાઇ લોકોને શુભેચ્છા સંદેશ પાઠવ્યો હતો. બંને મહાનુભવોએ કોવડ-19 મહામારીનો સામનો કરવા માટે પોત પોતાના દેશોમાં લેવામાં આવેલા પગલાં અંગે એકબીજાને માહિતગાર કર્યા હતા. પ્રધાનમંત્રે આ મહામારી સામે અસરકારક રીતે લડવા માટે પ્રાદેશિક અને વૈશ્વિક સહકારના મહત્વ વિશે ચર્ચા કરી હતી. તેમણે થાઇલેન્ડના પ્રધાનમંત્રીને ખાતરી આપી હતી કે, થાઇલેન્ડને ફાર્માસ્યુટિકલ જરૂરિયાતોમાં મદદ કરવા માટે ભારત પ્રતિબદ્ધ છે. બંને નેતાઓ એ વાતે સંમત થયા હતા કે, બંને દેશોના સંશોધકો, વૈજ્ઞાનિકો અને ઇનોવેટરો વચ્ચે ખૂબ સારો સહકાર અને સંકલન હોવું જરૂરી છે. એકબીજાના દેશોમાં પોતાના દેશના નાગરિકોને સરકારે જે પ્રકારે સહકાર આપ્યો તે માટે બંનેએ એકબીજાના પ્રયાસોને બિરદાવ્યા હતા અને આવો જ સહકાર ચાલુ રાખવા માટે વચનબદ્ધ થયા હતા. ભારતના વિસ્તૃત પડોશી સંબંધોમાં થાઇલેન્ડ વંશીય અને પ્રાચીન સાંસ્કૃતિક જોડાણ સાથે દરિયાઇ ક્ષેત્રે ખૂબ મૂલ્યવાન ભાગીદાર છે.
પ્રધાનમંત્રી 27 ડિસેમ્બરે મંડીની મુલાકાત લેશે અને રૂ. 11,000 કરોડથી વધુના હાઇડ્રોપાવર પ્રોજેક્ટનું ઉદ્ઘાટન અને શિલાન્યાસ કરશે

પ્રધાનમંત્રી શ્રી નરેન્દ્ર મોદી 27 ડિસેમ્બર 2021ના રોજ મંડી, હિમાચલ પ્રદેશની મુલાકાત લેશે. તેઓ લગભગ બપોરે 12 વાગે રૂ. 11,000 કરોડથી વધુની કિંમતની હાઇડ્રોપાવર પ્રોજેક્ટનું ઉદ્ઘાટન અને શિલાન્યાસ કરશે. ઈવેન્ટ પહેલા, તેઓ સવારે 11:30 વાગ્યે હિમાચલ પ્રદેશ ગ્લોબલ ઈન્વેસ્ટર્સ મીટના બીજા ગ્રાઉન્ડ બ્રેકિંગ સમારોહની અધ્યક્ષતા કરશે. પ્રધાનમંત્રીએ દેશમાં ઉપલબ્ધ સંસાધનોની અણુપયોગી ક્ષમતાનો સંપૂર્ણ ઉપયોગ કરવા પર સતત ધ્યાન કેન્દ્રીત કર્યું છે. આ સંબંધમાં એક પગલું હિમાલય પ્રદેશમાં હાઇડ્રોપાવર સંભવિતતાનો શ્રેષ્ઠ ઉપયોગ કરવાનું છે. મુલાકાત દરમિયાન જે પ્રોજેક્ટ્સનું ઉદ્ઘાટન કરવામાં આવશે અને જેનો શિલાન્યાસ પ્રધાનમંત્રી કરશે તે આ દિશામાં એક મહત્ત્વનું પગલું દર્શાવે છે. પ્રધાનમંત્રી રેણુકાજી ડેમ પ્રોજેક્ટનો શિલાન્યાસ કરશે. લગભગ ત્રણ દાયકાઓથી પેન્ડિંગ પડેલો, આ પ્રોજેક્ટ પ્રધાનમંત્રીના સહકારી સંઘવાદના વિઝન દ્વારા શક્ય બન્યો, જ્યારે છ રાજ્યો જેમ કે હિમાચલ પ્રદેશ, ઉત્તર પ્રદેશ, હરિયાણા, રાજસ્થાન, ઉત્તરાખંડ અને દિલ્હીને કેન્દ્ર દ્વારા પ્રોજેક્ટ બનાવવા માટે એકસાથે લાવવામાં આવ્યા. 40 મેગાવોટનો આ પ્રોજેક્ટ આશરે રૂ. 7000 કરોડના ખર્ચે બાંધવામાં આવશે. તે દિલ્હી માટે અત્યંત ફાયદાકારક સાબિત થશે, જે દર વર્ષે લગભગ 500 મિલિયન ક્યુબિક મીટર પાણી પુરવઠો પ્રાપ્ત કરી શકશે. પ્રધનમંત્રી લુહરી સ્ટેજ 1 હાઇડ્રો પાવર પ્રોજેક્ટનો શિલાન્યાસ કરશે. 210 મેગાવોટનો આ પ્રોજેક્ટ 1800 કરોડ રૂપિયાથી વધુના ખર્ચે બનાવવામાં આવશે. તે દર વર્ષે 750 મિલિયન યુનિટથી વધુ વીજળીનું ઉત્પાદન કરશે. આધુનિક અને ભરોસાપાત્ર ગ્રીડ સપોર્ટ વિસ્તારની આસપાસના રાજ્યો માટે પણ ફાયદાકારક સાબિત થશે. પ્રધાનમંત્રી ધૌલસિધ હાઇડ્રો પાવર પ્રોજેક્ટનો શિલાન્યાસ પણ કરશે. હમીરપુર જિલ્લાનો આ પ્રથમ હાઇડ્રોપાવર પ્રોજેક્ટ હશે. 66 મેગાવોટનો આ પ્રોજેક્ટ રૂ. 680 કરોડથી વધુના ખર્ચે બાંધવામાં આવશે. તે દર વર્ષે 300 મિલિયન યુનિટથી વધુ વીજળીનું ઉત્પાદન કરશે. પ્રધાનમંત્રી સાવરા–કુડ્ડુ હાઈડ્રો પાવર પ્રોજેક્ટનું ઉદ્ઘાટન કરશે. 111 મેગાવોટનો પ્રોજેક્ટ આશરે રૂ. 2080 કરોડના ખર્ચે બનાવવામાં આવ્યો છે. તે દર વર્ષે 380 મિલિયન યુનિટથી વધુ વીજળીનું ઉત્પાદન કરશે અને રાજ્યને વાર્ષિક રૂ. 120 કરોડથી વધુની આવક મેળવવામાં મદદ કરશે. પ્રધાનમંત્રી હિમાચલ પ્રદેશ ગ્લોબલ ઇન્વેસ્ટર્સ મીટના બીજા ગ્રાઉન્ડ બ્રેકિંગ સમારોહની પણ અધ્યક્ષતા કરશે. આ મીટ આશરે રૂ. 28,000 કરોડના પ્રોજેક્ટની શરૂઆત દ્વારા પ્રદેશમાં રોકાણને વેગ આપશે તેવી અપેક્ષા છે.
મંત્રીમંડળે વિપો કોપીરાઈટ સંધિ 1996 અને વિપો પ્રદર્શન અને ફોનોગ્રામ સંધિ 1996ના પ્રસ્તાવને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકે વિપો કોપીરાઇટ સંધિ અને વિપો પ્રદર્શન અને ફોનોગ્રામ સંધિના પ્રસ્તાવ અંગે ઔદ્યોગિક નીતિ અને પ્રચાર વિભાગ, વાણિજ્ય અને ઉદ્યોગ મંત્રાલય દ્વારા મુકવામાં આવેલ દરખાસ્તને મંજૂરી આપી દીધી છે. આ સંધિ ઈન્ટરનેટ અને ડિજિટલ કોપીરાઇટને પણ આવરી લે છે. તેને આપવામાં આવેલી મંજૂરી 12 મે, 2016ના રોજ સરકાર દ્વારા અપનાવવામાં આવેલ રાષ્ટ્રીય બૌદ્ધિક સંપદા અધિકાર (આઈપીઆર) નીતિમાં મુકવામાં આવેલ ઉદ્દેશ્યો તરફ ભરવામાં આવેલ એક પગલું છે. તે ઈન્ટરનેટ અને મોબાઈલ પ્લેટફોર્મના માધ્યમથી ઈ-કોમર્સની વ્યવસાયિક તકો વિષે ઈપીઆર માલિકોને માર્ગદર્શન અને મદદ પુરી પાડીને વ્યાવસાયિક ઉપયોગ દ્વારા આઈપીઆરનું મૂલ્ય પ્રાપ્ત કરવાનો છે. ફાયદાઓ: કોપીરાઈટ ઉદ્યોગોની માંગને પહોંચી વળતા આ સંધિઓ ભારતને નીચેની બાબતોમાં મદદ કરશે: આંતરરાષ્ટ્રીય કોપીરાઈટ વ્યવસ્થા કે જે રચનાત્મક કાર્યના ઉત્પાદન અને વિતરણમાં કરવામાં આવેલ રોકાણ પર સુરક્ષિત વળતર આપવા માટે ઉપયોગમાં લઇ શકાય છે અને તેના માધ્યમથી રચનાત્મક અધિકાર ધરાવનારાઓ તેમની મહેનતનું ફળ મેળવવા સક્ષમ બનશે. ઘરેલૂ કોપીરાઈટ અધિકારો ધરાવતા લોકોને અન્ય દેશોમાં યોગ્ય ક્ષેત્ર પૂરું પાડીને તેમને આંતરરાષ્ટ્રીય સુરક્ષા પૂરી પાડશે. ભારત પહેલેથી જ આંતરરાષ્ટ્રીય કોપીરાઈટ ઑર્ડરના માધ્યમથી વિદેશી કાર્યોને સુરક્ષા પૂરી પાડે જ છે અને આ સંધિઓ ભારતીય અધિકારો ધરાવતાઓને પ્રતીભાવાત્મક સુરક્ષા વિદેશમાં પણ પૂરી પાડવા માટે સક્ષમ બનાવશે. રોકાણ પર વળતર આપીને અત્યારના ડિજિટલ સમયમાં રચનાત્મક કામમાં આત્મવિશ્વાસ રેડશે અને તેનું વિતરણ વધારશે; અને વેપારની વૃદ્ધિને વિકસિત કરશે અને ગતિશીલ રચનાત્મક અર્થતંત્ર તથા સાંસ્કૃતિક પરિદ્રશ્યના વિકાસમાં યોગદાન આપશે પૂર્વભૂમિકા: કોપીરાઈટ અધિનિયમ, 1957: કોપીરાઈટ અધિનિયમ 1957ને માર્ચ 2016માં ડીઆઈપીપીમાં સ્થાનાંતરિત કરવામાં આવ્યો હતો. ડબ્લ્યુસીટી અને ડબ્લ્યુપીપીટી સાથે કોપીરાઈટ અધિનિયમ 1957ની સુસંગતતા તપાસવા માટે એક અભ્યાસ શરુ કરવામાં આવ્યો હતો. કોપીરાઈટ અધિનિયમ 1957ને ડબ્લ્યુસીટી અને ડબ્લ્યુપીપીટી સાથે સુસંગત કરવા માટે 2012માં સુધારવામાં આવ્યો હતો. તેમાં તેને ડિજિટલ પ્લેટફૉર્મ (વિભાગ 2 એફએફ)માં અમલી કરવા માટે તેની વ્યાખ્યામાં સુધારો કરવામાં આવ્યો હતો તેમજ તકનીકી સુરક્ષના ઉપાય (સેક્શન 65
શ્રી શરદ પવારે પ્રધાનમંત્રી સાથે મુલાકાત કરી

પૂર્વ કેન્દ્રીય મંત્રી અને મહારાષ્ટ્રના પૂર્વ મુખ્ય મંત્રી શ્રી શરદ પવારે આજે (14 સપ્ટેમ્બર, 2015) પ્રધાનમંત્રી શ્રી નરેન્દ્ર મોદીની મુલાકાત લીધી હતી. આ મુલાકાત દરમિયાન વિશેષ રૂપથી મહારાષ્ટ્ર રાજ્યમાં દુકાળની સ્થિતિની બાબતમાં ચર્ચા કરાઈ.
પ્રધાનમંત્રીએ કોવિડ મેનેજમેન્ટ માટે આર્મીની સજ્જતા અને પહેલની સમીક્ષા કરી

ચીફ આર્મી સ્ટાફ જનરલ એમ.એમ.નરવાને આજે પ્રધાનમંત્રી નરેન્દ્ર મોદીને મળ્યા. તેઓએ કોવિડ મેનેજમેંટમાં મદદ કરવા આર્મી દ્વારા લેવામાં આવતી વિવિધ પહેલની ચર્ચા કરી. ચીફ આર્મી સ્ટાફ જનરલ એમ.એમ.નરવાનેએ પ્રધાનમંત્રીને માહિતી આપી કે, આર્મીના મેડિકલ સ્ટાફને વિવિધ રાજ્ય સરકારોને ઉપલબ્ધ કરાવવામાં આવી રહ્યા છે. તેમણે પ્રધાનમંત્રીને પણ માહિતગાર કર્યા કે આર્મી દેશના વિવિધ ભાગોમાં હંગામી હોસ્પિટલો સ્થાપિત કરી રહી છે. જનરલ એમ.એમ.નરવાનેએ પ્રધાનમંત્રીની પ્રશંસા કરી અને કહ્યું કે,સેના જ્યાં પણ સંભવ હોય નાગરિકો માટે હોસ્પિટલ ખોલી રહી છે,તેમણે વધુમાં ઉમેર્યુ કે, નાગરિકો તેમની નજીકની સૈન્ય હોસ્પિટલોમાં પહોંચી શકે છે. જનરલ એમ.એમ. નરવાનેએ પ્રધાનમંત્રીને માહિતી આપી હતી કે, આર્મી આયાત કરેલા ઓક્સિજન ટેન્કર અને વાહનો જ્યાં તેઓનું સંચાલન કરવા માટે વિશિષ્ટ કુશળતા જરૂરી છે તે માટે માનવબળમાં પણ મદદ કરી રહી છે.
પ્રધાનમંત્રીએ નેપાળના પ્રધાનમંત્રી શ્રી સુશીલ કોઈરાલા સાથે વાતચીત કરી

પ્રધાનમંત્રી શ્રી નરેન્દ્ર મોદી એ તા. 25 ઓગષ્ટ, 2015ના રોજ નેપાળના પ્રધાનમંત્રી શ્રી સુશીલ કોઈરાલા સાથે ટેલિફોન પર વાતચીત કરી હતી. પ્રધાનમંત્રીએ નેપાળમાં થયેલી હિંસામાં માર્યા ગયેલા લોકો પ્રત્યે દુઃખ વ્યક્ત કર્યું અને મૃતકોના પરિવારજનો અને નેપાળની જનતા પ્રત્યે સંવેદના પ્રગટ કરી હતી. પ્રધાનમંત્રી શ્રી મોદીએ રાજનીતિક અને સામાજીક અસ્થિરતા પર ચિંતા વ્યક્ત કરતા કહ્યું કે હાલમાં જ નેપાળમાં આવેલા ભૂકંપની કરુણાંતિકામાં વધુ વધારો કરશે. પ્રધાનમંત્રીએ કાયદો અને વ્યવસ્થા જાળવી રાખવા માટે સંયમ રાખવાનો આગ્રહ કર્યો. તેમણે સરકાર, દરેક રાજનૈતિક દળો અને નેપાળની જનતાને હિંસા છોડીને સદભાવ જાળવી રાખવા માટે અપીલ કરી હતી. તેમણે નેપાળમાં શાંતિ પ્રક્રિયા અને સંવિધાન નિર્માણમાં ઐતિહાસિક પ્રગતિની સરાહના કરી. તેમણે ફરી સંદેશ આપ્યો કે નેપાળના રાજ નેતાઓએ દરેક બાબત પ્રત્યેક રાજનૈતિક દળો સાથે વાતચીત કરીને અને જનતા સહિત વ્યાપક સંભવ વિચાર વિમર્શની પ્રક્રિયા દ્વારા હલ કરવી જોઈએ. જેથી સમાજના બધા વર્ગો વચ્ચે વિશ્વાસ અને ભરોસાનું વાતાવરણ મજબૂત બની શકે. આ સમાધાનમાં વિવિધતાપૂર્ણ સમાજના દરેક નાગરિકોની આશાઓને સામેલ કરવાની ભાવના પ્રતિબિંબિત હોય અને નેપાળ એક જૂથ, શાંત, સ્થિર અને સમૃદ્ધ બને. પ્રધાનમંત્રીએ કહ્યું કે એક પડોશી તરીકે ભારત નેપાળની સુરક્ષા માટે દરેક સંભવ કાર્ય કરશે. પ્રધાનમંત્રી શ્રી મોદીએ નેપાળના પ્રધાનમંત્રી શ્રી કોઈરાલાને આશ્વાસન આપ્યું કે ભારતની માત્ર એક જ ઈચ્છા છે કે તે એક શાંતિપૂર્ણ, સુરક્ષિત, સ્થિર, લોકતાંત્રિક અને સમૃદ્ધ નેપાળનો ઉદય થતો જોવા માંગે છે, જે પોતાની સમૃદ્ધ સામાજિક વિવિધતા, પ્રચૂર સંસાધનો અને અદભૂત પ્રતિભાથી મજબૂતી હાંસલ કરે. તેમણે ફરી ઉલ્લેખ કર્યો કે, ભારત નેપાળની જનતાની આકાંક્ષાઓ અને પ્રાથમિકતા અનુસાર તેમના લક્ષ્યને પ્રાપ્ત કરવામાં તેમને દરેક પ્રકારનું સમર્થન આપતું રહેશે.
કેન્દ્ર સરકારે પ્રધાનમંત્રી ગરીબ કલ્યાણ અન્ન યોજના (પીએમજીકેએવાય)ને વધુ ત્રણ મહિના (ઑક્ટોબર 2022-ડિસેમ્બર 2022) માટે લંબાવી

માનનીય પ્રધાનમંત્રી દ્વારા વર્ષ 2021માં જનહિતની જાહેરાત કરવામાં આવી હતી એને આગળ ધપાવતા અને પીએમજીકેએવાય હેઠળ વધારાની ખાદ્ય સુરક્ષાનાં સફળ અમલીકરણને ધ્યાનમાં રાખીને કેન્દ્રીય મંત્રીમંડળે પ્રધાનમંત્રી ગરીબ કલ્યાણ અન્ન યોજના (પીએમજીકેએવાય-7મો તબક્કો) વધુ 3 મહિના માટે એટલે કે ઑક્ટોબરથી ડિસેમ્બર, 2022 સુધી લંબાવવાની મંજૂરી આપી દીધી છે. જ્યારે વિશ્વ તેના ઘટાડા પર કોવિડની અસરો અને વિવિધ કારણોસર અસલામતી પરની અસરો સામે લડી રહ્યું છે એવા સમયે ભારત સામાન્ય માણસ માટે ઉપલબ્ધતા અને પરવડે તેવી ક્ષમતા રાખવા માટે જરૂરી પગલાં લઈને તેના નબળા વર્ગો માટે ખાદ્ય સુરક્ષાને સફળતાપૂર્વક જાળવી રહ્યું છે. લોકો મહામારીના મુશ્કેલ સમયમાંથી પસાર થયા છે તે સ્વીકારીને સરકારે પીએમજીકેએવાયને ત્રણ મહિના માટે લંબાવવાનો નિર્ણય લીધો છે, જેથી સમાજના ગરીબ અને નબળા વર્ગોને નવરાત્રી, દશેરા, મિલાદ-ઉન-નબી, દીપાવલી, છઠ પૂજા, ગુરુ નાનક દેવ જયંતી, નાતાલ વગેરે જેવા આગામી મુખ્ય તહેવારો માટે ટેકો મળી શકે, અને તેઓ આ તહેવારો માટે ખૂબ જ આનંદ અને સમુદાય સાથે ઉજવી શકે. આ સુનિશ્ચિત કરવા માટે, સરકારે પીએમજીકેએવાયનાં આ વિસ્તરણને ત્રણ મહિના માટે મંજૂરી આપી છે, જેથી તેઓ કોઈપણ નાણાકીય તકલીફ વિના અનાજની સરળતાથી ઉપલબ્ધતાના લાભો મેળવવાનું ચાલુ રાખે. આ કલ્યાણકારી યોજના હેઠળ, રાષ્ટ્રીય ખાદ્ય સુરક્ષા અધિનિયમ (એનએફએસએ) [અંત્યોદય અન્ન યોજના અને અગ્રતા ધરાવતા કુટુંબો] હેઠળ આવરી લેવામાં આવેલા તમામ લાભાર્થીઓ માટે દર મહિને વ્યક્તિ દીઠ 5 કિલો અનાજ વિના મૂલ્યે પ્રદાન કરવામાં આવે છે, જેમાં સીધા લાભ હસ્તાંતરણ (ડીબીટી) હેઠળ આવરી લેવામાં આવેલા લાભાર્થીઓનો પણ સમાવેશ થાય છે. પીએમજીકેએવાયના છઠ્ઠા તબક્કા સુધી ભારત સરકારને આશરે રૂ. 3.45 લાખ કરોડનો નાણાકીય બોજ રહ્યો છે. આ યોજનાના સાતમા તબક્કા માટે આશરે રૂ. 44,762 કરોડના વધારાના ખર્ચ સાથે પીએમજીકેએવાયનો સંપૂર્ણ ખર્ચ તમામ તબક્કાઓ માટે આશરે રૂ. 3.91 લાખ કરોડ થશે. પીએમજીકેએવાયના ૭મા તબક્કા માટે કુલ આશરે ૧૨૨ એલએમટી અનાજનો ઉપાડ થવાની સંભાવના છે. પ્રથમથી સાતમા તબક્કા માટે અનાજની કુલ ફાળવણી આશરે 1121 એલએમટી છે. અત્યાર સુધી પીએમજીકેએવાય 25 મહિનાથી કાર્યરત છે, જે નીચે મુજબ છે. • પ્રથમ અને દ્વિતીય તબક્કો (૮ મહિના) : એપ્રિલ-૨૦થી નવેમ્બર ૨૦ • ત્રીજો તબક્કાથી-5મો તબક્કો (11 મહિના) : મે, 21થી માર્ચ 22 છઠ્ઠો તબક્કો (૬ મહિના) : એપ્રિલ ૨૨થી સપ્ટેમ્બર ૨૨ સુધી કોવિડ –19 કટોકટીના મુશ્કેલ સમયમાં શરૂ થયેલી પીએમ ગરીબ કલ્યાણ અન્ન યોજના (પીએમ-જીકેએવાય)એ ગરીબો, જરૂરિયાતમંદો અને નબળા પરિવારો / લાભાર્થીઓને ખાદ્ય સુરક્ષા પૂરી પાડી છે જેથી તેઓ પૂરતા પ્રમાણમાં અનાજ ઉપલબ્ધ ન હોવાને કારણે મુશ્કેલી ન અનુભવે. અસરકારક રીતે તેણે સામાન્ય રીતે લાભાર્થીઓને પહોંચાડવામાં આવતા માસિક અનાજના હકના જથ્થાને બમણો કરી દીધો છે. અગાઉના તબક્કાઓના અનુભવને ધ્યાનમાં રાખીને પીએમજીકેએવાય-7નો દેખાવ અગાઉની જેમ જ ઉચ્ચ સ્તર પર રહેવાની અપેક્ષા છે.
પ્રધાનમંત્રીએ ‘ટેક્નોલોજી સક્ષમ વિકાસ’ પર વેબિનારને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે બજેટ પછીના વેબિનારોની શ્રેણીમાં સાતમા વેબિનારને સંબોધન કરીને હિસ્સેદારો સાથે પરામર્શ કરવા અને સમયબદ્ધ રીતે બજેટની થીમ્સને સંપૂર્ણ રીતે અમલમાં મૂકવા પ્રોત્સાહિત કર્યા. "બજેટના પ્રકાશમાં, અમે જોગવાઈઓને ઝડપથી, એકીકૃત રીતે અને શ્રેષ્ઠ પરિણામ સાથે કેવી રીતે અમલમાં મૂકી શકીએ તે સુનિશ્ચિત કરવા માટે આ એક સહયોગી પ્રયાસ છે",એમ તેમણે આ વેબિનર્સના તર્કને સમજાવતા કહ્યું. પ્રધાનમંત્રીએ ભારપૂર્વક જણાવ્યું હતું કે આ સરકાર માટે વિજ્ઞાન અને ટેક્નોલોજી એક અલગ ક્ષેત્ર નથી. અર્થતંત્રના ક્ષેત્રમાં, વિઝન ડિજિટલ અર્થતંત્ર અને ફિનટેક જેવા ક્ષેત્રો સાથે જોડાયેલું છે. એ જ રીતે એડવાન્સ ટેક્નોલૉજી ઇન્ફ્રાસ્ટ્રક્ચર અને જાહેર સેવા વિતરણ સંબંધિત વિઝનમાં મોટી ભૂમિકા ભજવે છે. “અમારા માટે ટેક્નોલોજી એ દેશના લોકોને સશક્ત બનાવવાનું માધ્યમ છે. અમારા માટે દેશને આત્મનિર્ભર બનાવવાનો મુખ્ય આધાર ટેકનોલોજી છે. આ જ દ્રષ્ટિકોણ આ વર્ષના બજેટમાં પણ પ્રતિબિંબિત થાય છે”,એમ પ્રધાનમંત્રીએ જણાવ્યું હતું. તેમણે આત્મનિર્ભરતાના મહત્વને રેખાંકિત કરવા રાષ્ટ્રપતિ બિડેનના નવીનતમ સંબોધનની વાત કરી કારણ કે યુએસએ જેવા વિકસિત દેશો પણ આ વિશે વાત કરી રહ્યા છે. "ઉભરતી નવી વૈશ્વિક પ્રણાલીઓના પ્રકાશમાં, તે મહત્વપૂર્ણ છે કે આપણે આત્મનિર્ભરતા પર ધ્યાન કેન્દ્રીત કરીને આગળ વધીએ",એમ તેમણે કહ્યું. શ્રી મોદીએ આર્ટિફિશિયલ ઇન્ટેલિજન્સ, જીઓ-સ્પેશિયલ સિસ્ટમ્સ, ડ્રોન્સ, સેમી-કન્ડક્ટર્સ, સ્પેસ ટેક્નોલોજી, જીનોમિક્સ, ફાર્માસ્યુટિકલ્સ અને ક્લીન ટેક્નોલોજી જેવા સૂર્યોદય ક્ષેત્રો પર બજેટના ભારને 5
સંસદ ગૃહની બહાર પ્રધાનમંત્રીએ મીડિયાને આપેલા નિવેદનનો મૂળ પાઠ

સંસદનું મહત્વપૂર્ણ સત્ર પોતાના અંતિમ તબક્કા માટે આજે આરંભ થઇ રહ્યું છે. મુખ્યત્વે ખાસ તો નાણાંકીય મુદ્દાઓ રહે છે…આ સત્રનો, જે પ્રથમ ખંડ હતો તે ખુબ ઉત્પાદક રહ્યો. બધા જ પક્ષોએ સાથે મળીને સંસદને ખુબ જ સુચારુ રીતે ચલાવવાનો પ્રયાસ કર્યો અને ઘણા મહત્વપૂર્ણ નિર્ણય લેવાયા અને હવે તેનો આનંદ બધા જ પક્ષોના સંસદ સભ્યના ચહેરા પર દેખાઈ રહ્યો હતો. આ વખતે પણ એવા જ ઉંમગ, ઉત્સાહ સાથે લોકતંત્રની સ્વસ્થ પરંપરાઓની સાથે, મુક્ત ચર્ચા કરીને સત્રને આગળ વધારીશું અને સારા નિર્ણયો લઈશું. આ મારો વિશ્વાસ છે. ધન્યવાદ.
પ્રધાનમંત્રીનો ‘પરીક્ષા પે ચર્ચા 2020’માં વિદ્યાર્થીઓ, શિક્ષકો અને માતા-પિતાઓ સાથે સંવાદ

પ્રધાનમંત્રી શ્રી નરેન્દ્ર મોદી 20મી જાન્યુઆરી, 2020ના રોજ ‘પરીક્ષા પે ચર્ચા 2020’માં વિદ્યાર્થીઓ, શિક્ષકો અને વાલીઓ સાથે સંવાદ કરશે. નવી દિલ્હીમાં તાલકટોરા સ્ટેડિયમ ખાતે 20મી જાન્યુઆરી 2020ના રોજ સવારે 11.00 વાગ્યે પ્રધાનમંત્રીના સંવાદનો વિશષ કાર્યક્રમ ‘પરીક્ષા પે ચર્ચા 2020’ના ત્રીજી સંસ્કરણનું આયોજન કરવામાં આવ્યું છે. પ્રધાનમંત્રી શ્રી નરેન્દ્ર મોદી પરીક્ષાનો તણાવ દૂર કરવા માટે વિદ્યાર્થીઓ સાથે સંવાદ કરશે અને પસંદ કરાયેલા વિદ્યાર્થીઓના પ્રશ્નોના જવાબ આપશે. આ વિશિષ્ટ કાર્યક્રમમાં માત્ર ભાગ લેવા માટે જ નહીં પરંતુ પ્રધાનમંત્રી તરફથી મૂલ્યવાન સૂચનો મેળવવા માટે પણ વિદ્યાર્થીઓ, શિક્ષકો અને માતા-પિતાઓમાં ખૂબ જ રોમાંચ અને ઉત્સાહ જોવા મળી રહ્યો છે. પ્રધાનમંત્રી પણ લાંબાગાળે સારા પરિણામની ખાતરી માટે વિદ્યાર્થીઓ તણાવ વિના અને આરામદાયક વાતાવરણમાં સાનુકૂળતાથી પરીક્ષા આપે તે સુનિશ્ચિત કરવા માટે આતુર છે. શાળા અને કોલેજના વિદ્યાર્થીઓ સાથે પ્રધાનમંત્રીના સંવાદ કાર્યક્રમના પ્રથમ સંસ્કરણ ‘પરીક્ષા પે ચર્ચા 1.0’નું આયોજન પણ નવી દિલ્હી ખાતે તાલકટોરા સ્ટેડિયમમાં 16મી ફેબ્રુઆરી 2018ના રોજ થયું હતું. પ્રધાનમંત્રીના સંવાદ કાર્યક્રમના બીજા સંસ્કરણ ‘પરીક્ષા પે ચર્ચા 2.0’નું આયોજન પણ નવી દિલ્હી ખાતે તાલકટોરા સ્ટેડિયમમાં 29મી જાન્યુઆરી 2019ના રોજ થયું હતું.
પ્રધાનમંત્રીએ કિર્લોસ્કર બ્રધર્સ લિ.ની શતાબ્દી ઉજવણીમાં હાજરી આપી

પ્રધાનમંત્રીએ કહ્યું કે, ‘ઉદ્દેશ સાથે સુધારણા, પ્રામાણિકતા સાથે પાલન કરવું, તીવ્રતા સાથે પરિવર્તન કરવું’, પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં આયોજિત કિર્લોસ્કર બ્રધર્સ લિમિટેડ (કેબીએલ) ની શતાબ્દી ઉજવણીમાં હાજરી આપી. પ્રધાનમંત્રીએ કેબીલના 100 વર્ષ પૂરા થવા પર એક ટપાલ ટિકિટ બહાર પાડી. પ્રધાનમંત્રીએ કિર્લોસ્કર બ્રધર્સના સ્થાપક સ્વ.શ્રી લક્ષ્મણરાવ કિર્લોસ્કરના જીવનચરિત્રના હિન્દી સંસ્કરણ “
પ્રધાનમંત્રીએ જમ્મુ અને કાશ્મીરમાં બસ અકસ્માતમાં માર્યા ગયેલા પ્રવાસીઓઅંગેદુઃખ વ્યક્ત કર્યું

પ્રધાનમંત્રી શ્રી નરેન્દ્રમોદીએ જમ્મુ અને કાશ્મીરનાં કિશ્તવાર જિલ્લામાં બસઅકસ્માતમાં મૃત્યુ પામેલા લોકો પર શોક વ્યક્ત કર્યો હતો. પ્રધાનમંત્રીએ કહ્યું હતું કે, “જમ્મુ અને કાશ્મીરનાં કિશ્તવારમાંઅકસ્માતની જાણ થતાં હૃદય દ્રવિત થઈ ગયું છે. આપણે આ અકસ્માતમાં જીવ ગુમાવનાર તમામ લોકો પ્રત્યે દુઃખ અને તેમનાં પરિવારજનોનેપ્રત્યે સંવેદનાવ્યક્ત કરીએ છીએ. ઈજાગ્રસ્ત લોકો વહેલામાં વહેલી તકે સાજાં થાય એવી પ્રભુને પ્રાર્થના.”
પ્રધાનમંત્રી રાજ્યસભાના નિવૃત્ત અને નિવૃત્ત થનાર સાંસદના સમ્માનમાં આયોજિત સમારોહમાં સમ્મિલિત થયા.

પ્રધાનમંત્રી શ્રી નરેન્દ્ર મોદી આજે રાજ્યસભાના નિવૃત્ત અને નિવૃત્ત થનાર સાંસદોના સમ્માનમાં આયોજિત સમારોહમાં સમ્મિલિત થયા. આ અવસર પર પ્રધાનમંત્રીએ ઉલ્લેખ કર્યો કે અનુભવી અને ક્ષમતાવાન લોકો ક્યારેક “સેવાનિવૃત્ત” નથી થઈ શકતા અને તેઓ હંમેશા પોતાની રૂચિ અનુસાર દેશના લોકોના લાભ માટે કાર્ય કરતા રહે છે. આ સંદર્ભમાં તેમણે પૂર્વ રાષ્ટ્રપતિ શ્રી એ. પી. જે. અબ્દુલ કલામ અને ઈંગ્લેન્ડના પૂર્વ પ્રધાનમંત્રી શ્રી જૉન મેજરનું ઉદાહરણ આપ્યું.
નાગરિકોએ ધૈર્ય અને શિસ્તબદ્ધ રીતે ચલણી નોટોની અદલાબદલી કરતાં પ્રધાનમંત્રીએ ખુશી વ્યક્ત કરી;

કેન્દ્ર સરકારે ઊંચા મૂલ્ય ધરાવતી રૂ. 500 અને રૂ. 1000ની ચલણી નોટોની કાયદેસરતા રદ કર્યા પછી દેશના નાગરિકોએ તેની અદલાબદલી કરવા માટે જે ધૈર્ય અને શિસ્ત દાખવી એ બદલ પ્રધાનમંત્રી શ્રી નરેન્દ્ર મોદીએ ખુશી વ્યક્ત કરી છે. પ્રધાનમંત્રીએ શ્રેણીબદ્ધ ટ્વિટ કરીને પણ જણાવ્યું હતું કે, દેશના વ્યાપક હિત માટે ટૂંકા ગાળાની આ મુશ્કેલી વેઠવા માટે નાગરિકોએ જે ધૈર્ય અને ઉત્સાહ દાખવ્યો એ જોઈને ખરેખર આનંદ થાય છે. તેમણે ખાતરી આપી હતી કે સરકાર ભારતને ભ્રષ્ટાચારમુક્ત કરવાના પ્રયાસો ચાલુ રાખશે અને દરેક નાગરિક સુધી વિકાસના મીઠાં ફળ પહોંચે એ સુનિશ્ચિત કરશે. પ્રધાનમંત્રીએ કહ્યું હતું કે, “નાગરિકો બેંકરો પ્રત્યે પોતાની કૃતજ્ઞતા વ્યક્ત કરે છે તથા અતિ ધૈર્યપૂર્વક અને શિસ્તબદ્ધ રીતે ચલણી નોટોની અદલાબદલી કરાવી રહ્યા છે એ જોઈને ખરેખર ખુશીની લાગણી થાય છે. તે જોઈને પણ આનંદ થાય છે કે લોકો વરિષ્ઠ નાગરિકોને નાણાં ઉપાડવામાં અને તેમની ચલણી નોટોની અદલાબદલી કરવામાં સ્વૈચ્છિકપણે સહકાર આપી રહ્યા છે. દેશના વ્યાપક અને લાંબા ગાળાના હિત માટે આ ટૂંકા ગાળાની મુશ્કેલી નાગરિકો જે ધૈર્ય અને ઉત્સાહ સાથે ઉઠાવી રહ્યા છે એ જોઈને ખરેખર આનંદ થાય છે. હું તમને ખાતરી આપું છું કે સરકાર ભારતને ભ્રષ્ટાચારમાંથી મુક્ત કરવા અને દેશના દરેક નાગરિક સુધી વિકાસના મીઠા ફળ પહોંચાડવા પોતાના પ્રયાસો જાળવી રાખશે.”
આ જાતિગત ન્યાયનો વિજય છે અને સમાજમાં સમાનતા લાવશેઃ ત્રણ તલાક બિલ પસાર થવા પર પ્રધાનમંત્રીની પ્રતિક્રિયા

પ્રધાનમંત્રી શ્રી નરેન્દ્ર મોદીએ મુસ્લિમ મહિલા (લગ્ન પર અધિકારોનાં રક્ષણ) બિલ, 2019ને સંસદનાં બંને ગૃહોમાં સમર્થન આપનાર તમામ રાજકીય પક્ષો અને સાંસદોનો આભાર માન્યો હતો. એમણે જણાવ્યું હતું કે, સમર્થન આપનારા તમામ સાંસદોએ આ પ્રસંગે રાજકારણથી ઉપર ઉઠીને વિચાર્યું છે અને તેમનું આ પગલું ભારતનાં ઇતિહાસમાં હંમેશા યાદ રહેશે. પ્રધાનમંત્રી શ્રેણીબદ્ધ ટ્વીટ કરીને જણાવ્યું હતું કે, “જૂની અને મધ્યયુગીન પરંપરાને છેવટે ઇતિહાસની કચરાપેટીમાં પધરાવી દેવાઈ છે! સંસદે ત્રણ તલાક નાબૂદ કર્યા છે અને મુસ્લિમ મહિલાઓ સાથેની અન્યાયી ઐતિહાસિક પરંપરાનો અંત આવી ગયો છે. આ જાતિગત ન્યાયનો વિજય છે અને તે સમાજમાં સમાનતા લાવશે. ભારત આજે ખુશ છે!” તેમણે વધુમાં ટ્વીટ કર્યું હતું કે, “આ પ્રસંગે ત્રણ તલાકની પરંપરાને કારણે અન્યાયથી પીડિત એ મુસ્લિમ મહિલાઓનાં નોંધપાત્ર સાહસને સલામ કરીએ છીએ. ત્રણ તલાક મહિલા સશક્તીકરણમાં યોગદાન આપશે અને આપણાં સમાજમાં મહિલાઓને યોગ્ય સન્માન મળશે.”
પ્રધાનમંત્રીનું પ્રગતિ મારફતે આદાનપ્રદાન

પ્રધાનમંત્રી શ્રી નરેન્દ્ર મોદીએ આજે અતિ-સક્રિય શાસન અને સમયસર અમલીકરણ માટે આઇસીટી આધારિત મલ્ટિ-મોડલ પ્લેટફોર્મ પ્રગતિ મારફતે વીસમા આદાનપ્રદાનની અધ્યક્ષતા કરી હતી. પ્રધાનમંત્રીએ ઉત્તર-પૂર્વનાં રાજ્યોમાં પૂર અને અન્ય કુદરતી આફતોને કારણે ઊભી થયેલી સ્થિતિની સમીક્ષા સાથે બેઠકની શરૂઆત કરી હતી. તેમણે રાજ્યોને કેન્દ્ર સરકાર તરફથી શક્ય તમામ મદદની ખાતરી આપી હતી. પ્રધાનમંત્રીએ તમામ મુખ્ય સચિવોને જીએસટી વ્યવસ્થા હેઠળ તમામ વેપારીઓની નોંધણી સુનિશ્ચિત કરવા અને આ કામગીરી 15 ઓગસ્ટ અગાઉ પૂર્ણ કરવા ઝડપથી કામગીરી કરવા વિનંતી કરી હતી. પ્રધાનમંત્રીએ સીપીડબલ્યુડી અને ડિરેક્ટોરેટ ઓફ એસ્ટેટ્સ સાથે સંબંધિત ફરિયાદોનાં સંચાલન અને નિવારણની પ્રગતિની સમીક્ષા કરી હતી. તેમણે શહેરી વિકાસ મંત્રાલયને આ કામગીરી પર સંવેદનશીલતા સાથે નજર રાખવા જણાવ્યું હતું. તેમણે સીપીડબલ્યુડીને સરકારી ઇ-માર્કેટપ્લેસ (જીઇએમ) પ્લેટફોર્મ પર આવવા તમામ વિક્રેતાઓને પ્રોત્સાહન આપવાની અપીલ કરી હતી. પ્રધાનમંત્રીએ મહારાષ્ટ્ર, કર્ણાટક, આંધ્રપ્રદેશ, તમિલનાડુ, પશ્ચિમ બંગાળ, ઓડિશા, ઉત્તરપ્રદેશ, ઉત્તરાખંડ, હિમાચલપ્રદેશ અને અરુણાચલ પ્રદેશ સહિત કેટલાંક રાજ્યોમાં રેલવે, રોડ અને પેટ્રોલીયમ સેક્ટરમાં આવશ્યક અને લાંબા સમયથી વિલંબિત માળખાગત પ્રોજેક્ટ્સની પ્રગતિની સમીક્ષા પણ કરી હતી. આજે ચેન્નાઈ બીચ-કોરુક્કુપેટની ત્રીજી લાઇન અને ચેન્નાઈ બીચ-અટ્ટિપટ્ટુની ચોથી લાઇન, હાવરા-અમ્ટા-ચંપાડંગાની નવી બ્રોડ ગેજ લાઇન, વારાણસી બાયપાસનું ફોર-લેનિંગ, રાષ્ટ્રીય રાજમાર્ગ-58નો મુઝફ્ફરનજર-હરિદ્વારનું ફોર-લેનિંગ વગેરે પ્રોજેક્ટ્સની સમીક્ષા કરી હતી. આજે સમીક્ષા થયેલા કેટલાંક પ્રોજેક્ટ્સ દાયકાઓથી વિલંબિત છે અને એક પ્રોજેક્ટ તો ચાર દાયકાથી આગળ વધ્યો નથી એ નોંધ લઈને પ્રધાનમંત્રીએ તમામ મુખ્ય સચિવોને વિલંબ ટાળવા શક્ય તમામ પગલાં લેવા અને તેનાં પરિણામે ખર્ચમાં વધારો બચાવવા વિનંતી કરી હતી. તેમણે આ પ્રકારનાં માળખાગત પ્રોજેક્ટ્સનો ઝડપથી અમલ કરવા ભાર પણ મૂક્યો હતો. પ્રધાનમંત્રીએ પ્રધાનમંત્રી આવાસ યોજના (શહેરી)ની પ્રગતિની સમીક્ષા કરી હતી. તેમણે શક્ય તેટલી વહેલી તકે નવી નિર્માણ ટેકનોલોજી સ્વીકારવા સંબંધિત વિભાગોને અપીલ કરી હતી.
મંત્રીમંડળે નાગરિક અને વ્યવસાયિક બાબતોમાં એમએલએટી પર ભારત અને બેલારસ વચ્ચેની સંધિને મંજૂરી આપી

પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળની બેઠકે નાગરિક અને વ્યવસાયિક બાબતોમાં પારસ્પરિક કાયદાકીય સહાય (એમએલએટી) અંગે પ્રજાસત્તાક ભારત અને પ્રજાસત્તાક બેલારસની વચ્ચેનાં એક સંધિ કરારને મંજૂરી આપી દીધી છે. એકવાર અમલીકૃત થઇ ગયા બાદ આ સંધિ કરાર બંને પક્ષોની વચ્ચે નાગરિક અને વ્યવસાયિક બાબતોમાં પારસ્પરિક કાયદાકિય મદદને પ્રોત્સાહન આપશે. આ પ્રસ્તાવ વડે સંલગ્ન પક્ષોના નાગરિકો કે, જેઓ નાગરિક અને વ્યવસાયિક બાબતોની અંદર કાયદાકીય સહાય મેળવવા માંગતા હોય તેમને પ્રસ્તાવિત પક્ષની અંદર કોઇપણ જાતિ, વર્ગ અથવા આવક અંગેના પૂર્વગ્રહ વિના લાભ મળી રહેશે.
પ્રધાનમંત્રીએ પીઢ ગાયક અને સંગીતકાર શ્રી બપ્પી લહેરીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીઢ ગાયક અને સંગીતકાર શ્રી બપ્પી લહેરીના નિધન પર ઊંડો શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; “શ્રી બપ્પી લહેરીજીનું સંગીત તમામને આવરી લેતું હતું, સુંદર રીતે વિવિધ લાગણીઓને વ્યક્ત કરતું હતું. પેઢીઓથી લોકો તેમના કાર્યો સાથે સંકળાયેલા હતા. તેમનો જીવંત સ્વભાવ દરેકને યાદ રહેશે. તેમના નિધનથી દુઃખી થયો છું. તેમના પરિવાર અને પ્રશંસકો પ્રત્યે સંવેદના. ઓમ શાંતિ.”